हम (फ़िल्म)
हम 1991 में बनी हिन्दी भाषा की एक्शन फ़िल्म है। इसका निर्देशन मुकुल आनन्द ने किया और प्रमुख भूमिकाओं में अमिताभ बच्चन, गोविन्दा, रजनीकान्त, किमी काटकर, दीपा साही, शिल्पा शिरोडकर, डैनी डेन्जोंगपा, अनुपम खेर और कादर ख़ान हैं। यह फ़िल्म बॉक्स ऑफिस पर 1991 में सबसे ज्यादा कमाई करने में दूसरे स्थान पर रही थी और इसे 'ब्लॉकबस्टर' का तमगा दिया गया था। अमिताभ ने 1992 में इसके लिए सर्वश्रेष्ठ अभिनेता का फिल्मफेयर पुरस्कार भी जीता। इसका एक गीत "जुम्मा चुम्मा दे दे" भी बहुत लोकप्रिय हुआ था।